(HOE TRU OSMOSE GESUIWERDE WATER
KAN HELP OM HOES EN VERKOUE TE VOORKOM)
Ons kry almal 'n paar keer per jaar 'n verkoue en/of hoes. Die Nasionale Instituut vir Allegieë en Aansteeklike Siektes in Bethesda meen dat Amerikaners een biljoen verkoues per jaar kry. Baie kinders kry tot tien verkoues en volwassenes gemiddeld tot vier verkoues per jaar. Die jaarlikse ekonomiese las deur verlore werkdae? Ongeveer $5 biljoen! Daar is niks wat ons daaraan kan doen nie. Of is daar?
Die loopneus, koors, seerkeel, ens, is almal bekende (en gevreesde) simptome van verkoue, 'n siekte waar dokters en farmaseutiese maatskappye steeds nie die wonderkuur ontdek het nie. Inderwaarheid bestry die oor-die-toonbank medisyne wat vandag verkrygbaar is slegs die simptome, en nie die oorsaak nie. Daar is eintlik min wat vir verkoue en griep gedoen kan word, behalwe om te wag tot dit verby is.
Die beste manier om 'n verkoue te bestry is om te voorkom dat dit in die eerste plek posvat. Daar is maniere om verkoue en griep te voorkom, onder andere deur gereeld hande te was, vitamiene te drink en mense wat verkoue het te vermy. Miskien is die belangrikste en maklikste vorm van voorkoming van verkoue die een wat dikwels misgekyk word: genoegsame vloeistofinname.
Vloeistowwe spoel alle skadelike onsuiwerhede en gifstowwe uit ons liggame weg, en help met die produksie van mukus. Aangesien die liggaam meer vloeistowwe as gewoonlik gebruik om 'n verkoue of griep te bestry, kan die liggaam ernstig dehidreer as voeistof nie aangevul word nie. Dehidrasie kan, onder andere, hoë koors tot gevolg hê. Dit is waarom mens ekstra vloeistof moet drink wanneer hoë koors ervaar word.
By voorkeur moet water gedrink word, maar sap, tee of sop is almal aanvaarbaar. Water in ander vorme kan ook help. Warm dranke kan 'n seer keel streel en kan help met dekongestie. Dit word aanbeveel om met soutwater te gorrel, klam lug in te asem, moontlik deur middel van 'n humidifiseerder.
In natuurlike medisyne word na verkoue gekyk as 'n manier om van gifstowwe ontslae te raak. Gedurende die herfs en winter probeer ons liggame om aan te pas by die seisoen. Die liggaam kondenseer afvalstowwe en maak oortollige mukus en verstopping van selle skoon om sirkulasie te verbeter sodat ons warm kan bly. Hierdie proses toon egter simptome wat soos griep lyk. Deur meer water te drink help ons die liggaam om van gifstowwe ontslae te raak. Oefening en sweet kan ook help om die liggaam van gifstowwe te bevry.
Deur die regte hoeveelheid water te drink hou mens die mukusvoering in die longe en neus dun en 'gesmeer', wat dit makliker maak om produktief te hoes. Water help om die slym los te maak en streel 'n geirriteerde keel.
Nie slegs kan water 'n verkoue voorkom nie, maar dit kan ook lyers laat beter voel. Meer water kan 'n sterker immuunstelsel bou, so drink meer water en bly gesond, en geniet die koue seisoen!